Jeg følte mig meget velkommen hos Elsebeth, som tog imod mig på det aftalte tidspunkt og viste mig tilrette. Jeg kunne ikke forestille mig en mere hjertelig modtagelse, og manglede absolut ingenting under mit ophold, der varede 12 dage. Tværtimod var der dejlige overraskelser, som frisklagte æg fra hønsene i hønsegården, og en Nespresso-maskine, som jeg gjorde flittig brug af.

Selve hytten er også et charmerende bekendtskab, hvor man kan finde ro i gamle omgivelser, og så ligger den blandt andre fantastisk smukke gamle træhuse med tørv på taget og flotte træudskæringer. Man kan sidde udenfor hytten og nyde udsigten ned over landskabet.

Beliggenheden var for mig optimal, idet man få hundrede meter mod nord var ude i det skønne landskab, hvor man kan vandre, og hvis man vil til Oslo kan man tage det hyggelige lille tog, der går hvert kvarter ned til Oslo Centrum.